 ULUKASI 24 IsiNdebele 2012 Translation The New Bible.comULUKASI 2424Ukuvuka kwakaJesuMt 28:1-10; Mk 16:1-8; Jwan 20:1-10 1Elangeni lokuthoma leveke, ngovivi, abafazi bathatha amakha ebebawalungisile, baya ethuneni. 2Bafumana ilitje ebelivale ithuna ligediwe, 3kodwana nabangenako, azange basifumane isidumbu seKosi uJesu. 4Kwathi basararekile ngalokho, khonapho kwaba khona amadoda amabili embethe izambatho eziphazima njengombani ajame hlanu kwabo. 5Ngokwesaba okukhulu, abafazi bahloma iinhloko phasi, kodwana amadoda lawo athi kibo: Nifunelani ophilako hlangana nabafileko na? 6Akakho lapha, uvukile! Khumbulani bona wathini kini lokha nasese nani eGalile. 7Angithi wathi, INdodana yoMuntu kufanele inikelwe ezandleni zezoni, ibethelwe esiphambanweni, kuthi ngelanga lesithathu ivuke. 8Yeke bakhumbula amezwakhe. 9Bathi nababuya ethuneni, batjela abafundi abalitjhumi nanye kanye nabanye zoke iindabezi. 10Begade kunguMariya Magdalina, uJwana, noMariya unina kaJakopo kanye nabanye abatjela abapostoli iindabezi. 11Kodwana abapostoli azange bakholwe abafazaba ngombana kibo amezwabo azwakala kuyintolwani nje kwaphela. 12Nanyana kunjalo, uPitrosi weqa wagijimela ethuneni. Wafika wagugubala, wabona itjhila lilodwa linganamuntu. Wabuyela emuva ararekile ngokwenzekileko.Ikhambo eliya e-EmawusiMk 16:12-13 13Yeke khona mhlokho abalandeli ababili bakaJesu gade basiya emzini ebekuthiwa yi-Emawusi, kulibanga elingaba makhilomitha alitjhumi nanye ukusuka eJerusalema. 14Bebakhamba bakhuluma ngakho koke okwenzekileko. 15Kwathi basakhuluma njalo babonisana ngezintwezi, uJesu ngokwakhe watjhidela wakhambisana nabo; 16kodwana kwafihleka kibo kobana bamazi. 17UJesu wathi kibo: Nikhulumisana ngani ekhambeni lenweli na?Bajama, ubuso babo bukhathazekile. 18Omunye wabo ebekuthiwa nguKleyopasi, wambuza wathi: Senguwe kwaphela isikhambi lapha eJerusalema esingaziko ngezinto ezenzeke lapha amalangana la na? 19Wabuza wathi: Zizinto bani lezo?Bamphendula bathi: Zizinto ezenzeka kuJesu weNazaretha. Begade amphorofidi, anamandla ngelizwi nangezenzo phambi kwakaZimu nebantwini boke. 20Abaphristi abakhulu nababusi bamnikela kobana agwetjelwe ukufa, yeke bambethela esiphambanweni. 21Kodwana besinethemba lokobona ungiloyo ozokuhlenga u-Israyeli. Okukhulu-ke kukuthi sele kulilanga lesithathu kwenzekile lokhu. 22Phezu kwalokho abafazi besiqhema sethu basimangazile. Baye ethuneni ngamasa ekuseni nje 23kodwana akhange bafunyane umzimbakhe. Babuyile-ke bazositjela bona babone umbono weengilozi ezibatjele bona uvukile, uyaphila. 24Yeke abanye besiqhema sethu bayile ethunenapho, bafumana kunjengombana abafazi bebatjhwile, kodwana yena azange bambone. 25Yeke uJesu wathi kibo: Maye niziindlhayela kangangani! Nibuthaka eenhliziyweni ukukholwa koke okwakhulunywa baphorofidi! 26Kanti uKrestu ubekangakafaneli adlule emtlhagweni lo ngemva kwalapho-ke angene ephazimulwenakhe na? 27Yeke uJesu wabahlathululela bona kwathiwani ngaye kiyo yoke imitlolo ecwengileko, kusukela emthethweni kaMosi nakiyo yoke imitlolo yabaphorofidi. 28Kuthe nasele batjhidele emzini ogade beze kiwo, uJesu wenza sengathi udlulela phambili. 29Kodwana bamrabhela bathi: Hlala nathi, qala sekuhlwile. Ilanga selitjhingile. Yeke wangena, wahlala nabo. 30Kwathi nasetafuleni kanye nabo wathatha isikwa, wathokoza uZimu, wasihlephula wabapha. 31Yeke amehlwabo avuleka, khonapho bamazi, kodwana wanyamalala emehlwenabo. 32Babuzana bathi: Iinhliziyo zethu bezingavuthi ngaphakathi kwethu lokha nakhuluma nathi endleleni nazasihlathululela imitlolo na? 33Basikima khonokho babuyela emuva eJerusalema. Lapho bafumana abafundi abalitjhumi nanye nalabo ebebanabo bahlangene ndawonye 34basithi: Kuliqiniso! IKosi ivukile beyazibonakalisa kuSimoni. 35Yeke ababili bademba ngalokho okwenzeke endlelenabo nangendlela amehlwabo avuleke ngakhona lokha uJesu nahlephula isikwa.UJesu uzibonakalisa ebafundini bakheMt 28:16-20; Mk 16:14-18; Jwan 20:19-23; izEn 1:6-8 36Kwathi nabasakhuluma ngezintwezi, uJesu ngokwakhe wajama hlangana nabo wathi kibo: Ukuthula akube nani! 37Barareka bethukile, badlumbana bona babona isipuku. 38Kodwana wathi kibo: Nikhathazekeleni na? Kubayini kuvuka ukuzaza emikhumbulweni yenu na? 39Qalani izandla zami neenyawo zami. Ngimi ngenyama! Ngikghwathani nizizwele ngokwenu, isipuku asinanyama namathambo njengombana nibona nje. 40Wathi bona atjho njalo, wabatjengisa izandla neenyawo zakhe.24:40 Wathi ... neenyawo zakhe: eminye imitlolo yakade ayinayo indinyana yama-40 41Kwathi khonapho bangakakholwisisi ngebanga lethabo nokurareka, wababuza wathi: Ninakho okugonywako lapha na? 42Yeke bamupha isiqana sehlambi ebasiweko, 43wasithatha wasigoma phambi kwabo. 44Wathi kibo: Lezi zizinto enganitjela zona ngisesenani. Zoke izinto ezitlolwe ngami emthethweni kaMosi nemitlolweni yabaphorofidi kanye nakumaRhubo, zimele zizaliseke. 45Yeke waqaqulula imikhumbulwabo ukuze bazwisise imitlolo. 46Wathi kibo: Nakhu okutloliweko: UKrestu uzokutlhaga bese avuke kabafileko elangeni lesithathu. 47Nje-ke kuzokutjhunyayelwa ukuphenduka nokuthethelelwa kwezono ebizweni lakhe kizo zoke izizwe, ukuthoma eJerusalema. 48Nina nibofakazi bezintwezi. 49Ngizonithumela lokho uBaba akwethembisileko. Kodwana hlalani ngedorobheni kufikela lapha nembeswa khona ngamandla avela phezulu.UJesu unyukela ezulwiniMt 16:19-20; izEn 1:9-11 50Waphuma nabo baya endaweni yeBhethaniya, waphakamisa izandla, wababusisa. 51Kwathi asababusisa njalo, waphuma hlangana nabo wanyuselwa ezulwini. 52Bamlotjha, babuyela emuva eJerusalema ngethabo elikhulu. 53Bahlala soke isikhathi ngethempelini, badumisa uZimu.UJOTJHUWA1 USAMYELA2 USAMYELA1 IINKRONIKE2 IINKRONIKEUNERHEMIYAU-ESTAUJOBHOAMARHUBOUMTJHUMAYELIINGOMA YEENGOMAUJOROMIYAUHEZEKIYELIU-AMOSIUNARHUMEURHABAKHUKHUUMARKOSIULUKASIUJWANISIIZENZO ZABAPOSTOLIKWEBEROMA1 KWEBEKORINTE2 KWEBEKORINTEKWEBEGALATIYAKWEBE-EFESUKWEBEFILIPIKWEBEKOLOSE1 KWEBETHESALONIKA2 KWEBETHESALONIKA1 UTHIMOTHI2 UTHIMOTHIUTITOSIUFILIMONIAMAHEBHERU1 UPITROSI2 UPITROSI1 UJWANISI2 UJWANISI3 UJWANISI 